OpenLLM-France/wikimedia huggingface dataset:
# Liars (grup musical)

Liars és un trio de Los Angeles, Estats Units creat el 2000. El conformen Angus Andrew (veus/guitarra), Aaron Hemphill (percussió, guitarra, sintetitzador) i Julian Gross (bateria). Tenen set àlbums d'estudi i publiquen sota el segell Mute Records. La seva alineació ha anat canviat al llarg de la seva història i el seu registre combina punk amb música electrònica.

## Discografia

* They Threw Us All in a Trench and Stuck a Monument on Top (Gern Blandsten, 2001)
* They Were Wrong, So We Drowned (Mute Records, 2004)
* Drum's Not Dead (Mute Records, 2006)
* Liars (Mute Records, 2007)
* Sisterworld (Mute Records, 2010)
* WIXIW (Mute Records, 2012)
* Mess (Mute Records, 2014)
* TFCF (Mute Records, 2017)
* Titles with the Word Fountain (Mute Records, 2018)

## Referències

* ↑ Daniel Dylan Wray «At Home With The Liars» (en anglès). Loud and quiet, 56, 22-02-2014. Arxivat de l'original el 16 de març 2014 [Consulta: 1r juliol 2014]. Arxivat 16 de març 2014 a Wayback Machine.

## Enllaços externs

* Lloc web
# Hyakki Yako

El Hyakki Yako (百鬼夜行; lit. "Desfilada nocturna de cent dimonis") era una creença folklòrica japonesa. Aquesta creença considera que cada any els yōkai, éssers sobrenaturals japonesos, surten al carrer durant les nits d'estiu. Qualsevol que s'ensopegui amb la processó morirà, llevat que estigui protegit per algun sutra budista. El joc Hyakumonogatari Kaidankai estava basat en aquesta tradició.
Va ser un tema popular a les arts plàstiques japoneses. Un exemple primerenc és el famós rotlle Hyakki Yakō Zu (百鬼夜行図) del segle xvi, atribuït a Tosa Mitsunobu, al Shinju-an de Daitoku-ji, Kyoto. Altres obres notables amb aquest motiu són les de Toriyama Sekien (Gazu Hyakki Yakō) i Utagawa Yoshiiku. Aquests treballs sovint són més aviat humorístics que no pas terrorífics.
# Lupoč

Lupoč és un poble i municipi d'Eslovàquia. Es troba a la regió de Banská Bystrica.La primera menció escrita de la vila es remunta al 1333.

## Referències

* ↑ «Banskobystrický kraj (Slovakia): Districts, Towns and Municipalities - Population Statistics, Charts and Map». [Consulta: 6 gener 2022].
* ↑ webex.sk. «Obec Lupoč | Oficiálne stránky obce | História» (en eslovac). [Consulta: 6 gener 2022].
# FHL

FHL té els següents significats:
* Biblioteca d'Història de la Família (del seu nom en anglès Family History Library), biblioteca especialitzada en genealogia amb seu a Salt Lake City (Estats Units)
* Múscul flexor llarg del dit gros del peu (de l'acrònim en llatí de Flexor Hallucis Longus), múscul de la cama humana
# Khanda

El khanda, un dels més importants símbols del sijisme, està format per tres armes, cadascuna amb un significat diferent:
* Khanda: espasa recta que simbolitza el coneixement de Déu. Està situada entre els kirpáns.
* Kirpáns: espases corbes que representen la sobirania política i l'espiritual.
* Chakkar: arma en forma de disc que significa l'unicitat de Déu.
# Formiguer d'Esmeraldas

El formiguer d'Esmeraldas (Sipia nigricauda) és una espècie d'ocell de la família dels tamnofílids (Thamnophilidae).

## Hàbitat i distribució

Habita el sotabosc de la selva humida i densa vegetació secundària de les terres baixes a l'oest de Colòmbia i nord-oest d'Equador.

## Referències

* ↑ «Formiguer d'Esmeraldas». Cercaterm. TERMCAT, Centre de Terminologia. Rev. 10/05/2021(català)
# FC Ingolstadt 04

El FC Ingolstadt és un club de futbol alemany d'Ingolstadt, Baviera (Alemanya). Va ser fundat el 2004 després de la fusió d'altres dos clubs: ESV Ingolstadt i el MTV Ingolstadt, actualment participa a la 1. Bundesliga d'Alemanya, després d'acabar primer a la 2. Bundesliga, amb 64 punts.

## Palmarès

* 2. Bundesliga: 1
       2014/15

## Uniforme

* Uniforme titular: Samarreta vermella, pantalons i mitges negres.
* Uniforme alternatiu: Samarreta blava, pantalons i mitges negres.

## Entrenadors

* Jürgen Press (2004-2008)
* Thorsten Fink (2008-2009)
* Michael Wiesinger (2009)
* Horst Köppel (2009)
* Michael Wiesinger (2009-2010)
* Benno Möhlmann (2010-2011)
* Preses Oral (2011-2013)
* Marco Kurz (2013)
* Michael Henke (2013)
* Ralph Hasenhüttl (2013-Present)

## Majors Presències

* En la història del club
| | Jugador | País | Partits | Status |
| 1 | Stefan Leitl | Alemanya | 190 | Retirat |
| 2 | Michael Lutz | Alemanya | 175 | TSV Rain am Lech |
| 3 | Andreas Buchner | Alemanya | 175 | FC Ingolstadt 04 II |
| 4 | Steffen Wohlfarth | Alemanya | 136 | FC Ravensburg |
| 5 | Moritz Hartmann | Alemanya | 130 | FC Ingolstadt 04 |
| 6 | Marvin Matip | Camerun | 126 | FC Ingolstadt 04 |
| 7 | Michael Wenczel | Alemanya | 125 | Retirat |
| 8 | Tobias Fink | Alemanya | 121 | SC Fortuna Köln |
| 9 | Malte Metzelder | Alemanya | 114 | Sense Equip |
| 10 | Ralf Keidel | Alemanya | 111 | Retirat |

## Referències

* FC Ingolstadt 04 .:. Trainer von A-Z (German) weltfussball.de, accessed: 28 abril 2011
* Das deutsche Fußball-Archiv (German) Historical German domestic league tables
* Fussball.de – Ergebnisse (German) Tables and results of all German football leagues
* "DFB-Pokal". Weltfussball.de (en alemany). Consultat 14 juny 2009.

## Enllaços externs

* Official team site (FC Ingolstadt 04) (en alemany)
* Official team site (ESV Ingolstadt) (en alemany)
* Official team site (MTV Ingolstadt) (en alemany)
* Fan site (FC Ingolstadt 04) (en alemany)
* The Abseits Guide to German Soccer Arxivat 2006-01-28 a Wayback Machine. (en alemany)
# Interfront

El Front Internacional dels Treballadors de l'RSS de Letònia o Interfront (letó Latvijas PSR Internacionālā Darbaļaužu fronte, Interfronte, rus: Интернациональный фронт трудящихся Латвийской ССР, Интерфронт), fou una organització socialista pro-soviètica a la República Socialista Soviètica de Letònia, que durant els anys 1989-1991, donà suport a la permanència de Letònia en el si de l'URSS.
Va ser fundada el gener de 1989, com a reacció a la creació del pro-independentista Front Popular de Letònia El 1989, va participar en la formació del Front Unitari de Treballadors de l'URSS (Объединенный фронт трудящихся СССР).
La direcció central d'Interfront publicà el diari Edinstvo (rus: Единство, "Unitat"). Les seccions locals de l'organització, per exemple, a Liepāja, van publicar els seus propis butlletins d'informació. Interfront també va fer programes de ràdio.
Entre els líders de Interfront es poden citar a Igor Lopatin, Anatoli Alekseiev, i Tatjana Ždanoka.
Interfront va ser especialment actiu durant els esdeveniments a Letònia de gener de 1991, en la qual diversos civils i policies van morir en enfrontaments amb les unitats OMON lleials al Govern central de Moscou.
El setembre de 1991, després de la restauració de la independència de Letònia enfront de l'URSS, el Consell Suprem [Parlament de Transició] va aprovar un decret on es proscrivia l'Interfront, juntament amb el Partit Comunista de Letònia i algunes organitzacions de l'oposició.
Com a resultat d'aquesta prohibició, aquells que se sap que han estat membres d'Interfront després del 13 de gener de 199, han hagut de fer front a restriccions per a la naturalització com a ciutadans de Letònia. Als activistes ex-Interfront que tenen la ciutadania de Letònia se'ls ha prohibit presentar-se com candidats a les eleccions municipals o al Saeima (Parlament).
# Hyalea

Hyalea és un gènere d'arnes de la família Crambidae. Va ser descrit per Achille Guenée el 1854.

## Taxonomia

* Hyalea africalis Hampson, 1912
* Hyalea boliviensis Dognin, 1905
* Hyalea dividalis Geyer in Hübner, 1832 (Brasil)
* Hyalea glaucopidalis Guenée, 1854
* Hyalea pallidalis Hampson, 1898 (Brasil/Perú)
* Hyalea succinalis Guenée, 1854 (Brasil)

## Referències

* ↑ «GlobIZ search». [Consulta: 25 desembre 2018].
* ↑ Nuss, M. «GlobIZ search» (en anglès). Global Information System on Pyraloidea, 2003–2017.
# Felon

Felon és un municipi francès, es troba al departament del Territori de Belfort i a la regió de Borgonya - Franc Comtat. L'any 1999 tenia 218 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 99 | 117 | 131 | 155 | 204 | 218 |

## Referències

Viccionari
# Krasnoarmeiski (Saràtov)

* Per a altres significats, vegeu «Krasnoarmeiski».
Krasnoarmeiski (en rus: Красноармейский) és un poble (un possiólok) de l'óblast de Saràtov, a Rússia, segons el cens del 2010 tenia 664 habitants. Pertany al districte municipal de Romànovka.

## Referències

* ↑ «Схема территориального планирования Романовского муниципального района Саратовской области». Официальный сайт Министерства строительства и жилищно-коммунального хозяйства Саратовской области. Arxivat de l'original el 2020-10-31.
* ↑ «Alekseyevskiy». GeoNames. Arxivat de l'original el 2020-10-30.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Francesc II Crispo

Francesc II Crispo, nascut el 1417, fou senyor de Siros des del 1450 succeint al seu pare. Fou el setzè duc de Naxos i de l'Arxipèlag, baró d'Astrogidis, senyor de Milos, de Santorí, d'Astipàlea, Delos, Ios, i consenyor de Amorgos. Era fill de Nicolo Crispo.
Al morir el seu oncle Guillem II Crispo el 1463 fou proclamat successor però només li va sobreviure unes setmanes i va morir el mateix 1463.
Del seu enllaç amb Guillema, filla de Pietro Zeno (senyor d'Andros) va deixar al seu successor Jaume III Crispo. D'un segon enllaç amb Petronela Bembo no va tenir fills.

## Referències

* ↑ «Crispo 1». [Consulta: 1r maig 2021].
# Eucinostomus entomelas

Eucinostomus entomelas és una espècie de peix pertanyent a la família dels gerrèids.

## Descripció

* Pot arribar a fer 18 cm de llargària màxima.

## Alimentació

És omnívor.

## Hàbitat

És un peix marí i d'aigua salabrosa, demersal i de clima tropical.

## Distribució geogràfica

Es troba al Pacífic oriental: des de Mèxic fins al Perú.

## Observacions

És inofensiu per als humans.

## Referències

* ↑ Baird S. F., 1855. Report on the fishes observed on the coast of New Jersey and Long Island during the summer of 1854. Smithson. Inst. Annu. Rep. for 1854. 317-352 + 2nd 337.
* ↑ uBio (anglès)
* ↑ Yáñez-Arancibia, 1980. Centro Cienc. del Mar y Limnol. Univ. Nac. Auton. Publicaciones Especiales, Centro de Ciencias del Mar y Limnología, Universidad Nacional Autónoma de México. Núm. 2: 1-306.
* ↑ The Taxonomicon (anglès)
* 1 2 3 4 5 FishBase (anglès)
* ↑ Bussing, W.A., 1995. Gerreidae. Mojarras. P. 1114-1128. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.). Guia FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma.
* ↑ De la Cruz Agüero, J., M. Arellano Martínez, V.M. Cota Gómez i G. de la Cruz-Agüero, 1997. Catalogo de los peces marinos de Baja California Sur. IPN-CICIMAR, La Paz, Mèxic. P. 346.
* ↑ Escobar-Fernández, R. i M. Siri, 1997. Nombres vernáculos y científicos de los peces del Pacífico mexicano. Universidad Autónoma de Baja California, Sociedad Ictiológica Mexicana, A.C. Mexico.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* ↑ Watson, W., 1996. Gerreidae: mojarras. P. 998-1001. A: H.G. Moser (ed.). The early stages of fishes in the California Current Region. California Cooperative Oceanic Fisheries Investigations (CalCOFI) Atlas Núm. 33. Allen Press, Inc., Lawrence, Kansas. 1505 p.
* ↑ González Acosta, A.F., de la Cruz Agüero, G., de la Cruz Agüero, J. i Ruiz-Campos, G., 2005. Seasonal pattern of the fish assemblage of El Conchalito mangrove swamp, La Paz Bay, Baja California Sur, Mexico. Hidrobiológica 15(2): 205-214.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Jadovka

Jadovka (en rus: Жадовка) és un poble (un possiólok) de l'óblast d'Uliànovsk, a Rússia, que el 2017 tenia 1.629 habitants. Pertany al districte de Barix.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Hematoma extradural

Un hematoma epidural o hematoma extradural és una acumulació de sang (hematoma) entre la duramàter (la membrana externa resistent del sistema nerviós central) i el crani; produïda per una hemorràgia extradural o hemorràgia epidural, habitualment degut a un traumatisme crani-encefàlic. Com que la duramàter també cobreix la columna vertebral, les hemorràgies epidurals també es poden produir en la columna vertebral. Aquesta situació és potencialment mortal perquè l'acumulació de la sang pot augmentar la pressió en l'espai intracranial, comprimint el delicat teixit cerebral, i causar-ne lesions. Aquesta situació és present en un u a tres per cent de lesions al cap. Entre el 15 i el 20% dels hematomes extradurals són mortals.

## Referències

* ↑ Mishra A, Mohanty S «Contre-coup extradural haematoma: A short report». Neurology India, 49, 94, 2001, pàg. 94. PMID: 11303253 [Consulta: 24 gener 2008].
* ↑ Sanders MJ and McKenna K. 2001. Mosby’s Paramedic Textbook, 2nd revised Ed. Chapter 22, "Head and Facial Trauma." Mosby.

## Vegeu també

* Hemorràgia intracranial
* Hematoma subdural
* Hemorràgia subaracnoidal
# LyX

$\mathbf {L} \!_{\mathbf {\displaystyle Y} }\!\mathbf {X}$ (escrit LyX en text pla) és un processador de text construït damunt el sistema tipogràfic LaTeX. A diferència de la majoria dels processadors de text, que persegueixen WYSIWYG ("el que veieu és el que obteniu"), LyX té un enfocament WYSIWYM ("el que veieu és el que voleu dir"), on el que apareix en pantalla representa l'estructura semàntica de la pàgina i n'és només una aproximació. el document resultant es desa en format LaTeX, però el text es pot importar i exportar en diversos formats.
Atès que LyX es basa en el sistema tipogràfic LaTeX sense ser un editor LaTeX en si mateix, disposa de les capacitats i la flexibilitat de LaTeX, suportant documents, llibres, notes, tesis acadèmiques, cartes, documents acadèmics, etc. La interfície de LyX s'estructura de manera que, tot i que el coneixement del llenguatge de marcatge LaTeX no és necessari per a l'usuari bàsic, es poden afegir funcionalitats LaTeX al document per obtenir característiques complexes en l'edició, encara que no s'obté un control total es pot considerar un editor LaTeX per si mateix.
LyX és popular entre tècnics i científics per les funcionalitats matemàtiques avançades que oferix. Però també, cada vegada és més utilitzat en el món acadèmic no orientat a les matemàtiques per la integració bibliogràfica de bases de dades i la capacitat per gestionar diversos fitxers. LyX també s'ha convertit en una eina estesa entre els escriptors que s'autoediten les pròpies publicacions.

## Característiques

* És un programari FOSS, en ser un programari lliure i de codi obert. Com a programari lliure, es pot redistribuir i modificar sota els termes de la Llicència Pública General de GNU.
* És un programari multiplataforma. LyX està disponible per a diversos sistemes operatius, incloent Windows, MacOS, Linux, UNIX, OS/2 i Haiku.
* Disposa d'interfície gràfica d'usuari.
* Suporta textos bidireccionals (bidi), d'aquesta manera escriptures de dreta a esquerra també són suportades. Exemples en són l'hebreu i l'àrab.

## Referències

* 1 2 Berlasso, Ricardo G. «LYX, la otra forma de escribir» p. 1- 4. [Consulta: 6 octubre 2020].
* ↑ «LyX - Estadistica UB». Arxivat de l'original el 2020-10-09. [Consulta: 6 octubre 2020].
* ↑ Darkcrizt. «LyX 2.4.0, el procesador de texto LaTeX llega después de 6 años y estas son todas sus novedades». Ubunlog, 04-06-2024. [Consulta: 5 juny 2024].
* ↑ «Features». [Consulta: 6 octubre 2020].

## Enllaços externs

* LyX - Lloc web oficial
* Lyx a Open Hub
* Lyx a GitHub
# Federico Guillermo Lussenhoff

Federico Guillermo Lussenhoff (Venado Tuerto, 14 de gener de 1974) és un futbolista argentí, que ocupa la posició de defensa. Rep el malnom de Colorado perquè és pèl roig.
Ha militat en diversos equips del seu país, com el Rosario Central, San Lorenzo, Colón Santa Fe, River Plate o Talleres Córdoba. Amb el Rosario guanyà la Conmebol de 1995.
També ha jugat amb els mexicans Toros Neza i Cruz Azul, i a la competició espanyola amb el CD Tenerife i el RCD Mallorca, amb qui guanyaria la Copa del Rei del 2003.
# Krasnoarmeiski (Adiguèsia)

* Per a altres significats, vegeu «Krasnoarmeiski».
Krasnoarmeiski - Красноармейский (rus) - és un khútor, un poble, de la República d'Adiguèsia, a Rússia. Es troba a la vora del riu Une-Ubat, a 10 km al sud-est de Takhtamukai i a 88 km al nord-oest de Maikop, la capital de la república.
Pertany al municipi de Xendji.
# Exe

«Exe o EXE» té aquests significats:
* Exe o Eguisheim, municipi francès al departament de l'Alt Rin i a la regió d'Alsàcia
* Riu Exe a Devon, Gran Bretanya
* EXe, entorn d'edició que permet escriure pàgines web i recursos multimèdia sense tenir coneixements de XML ni HTML
* EXE o executable, arxiu binari el contingut del qual és entès per l'ordinador com un programa informàtic
# Indicatiu (emissora de ràdio)

En la radiodifusió i les comunicacions per ràdio, un codi indicatiu de trucada (també conegut com a nom de la trucada o lletres de trucada, i històricament com a senyal de trucada o abreujat com a trucada) és una designació única per a una estació de transmissor. En anglès rep el nom de call letters. Als Estats Units d'Amèrica, s'utilitzen per a tots els transmissors amb llicència d'FCC. Un signe de trucada pot ser assignat formalment per una agència governamental, informalment adoptada per particulars o per organitzacions, o fins i tot codificada criptogràficament per disfressar la identitat d'una estació.
L'ús dels senyals de trucada com a identificadors únics va néixer al sistema de telègraf de línia fixa de ferrocarril. Atès que només hi havia una línia de telègraf que unia totes les estacions de ferrocarril, calia una manera d'identificar cadascuna d'elles quan s'enviés un telegrama. Per tal d'estalviar temps, es van adoptar identificadors de dues lletres per a aquest fi. Aquest patró va continuar en l'operació de radiotelegrafia; les companyies de ràdio inicialment van assignar identificadors de dues lletres a estacions costaneres o a bord de vaixells al mar. Estrictament els codis no eren globalment únics, per la qual cosa es va afegir un identificador d'empresa d'una lletra (per exemple, "M" si era una estació Marconi i dues lletres darrere). El 1912, la necessitat d'identificar ràpidament les estacions operades per múltiples empreses en diverses nacions requeria un estàndard internacional; s'utilitzarà un prefix de la UIT per identificar un país i la resta d'indicatiu assignarà una estació individual en aquest país.

## Referències

* ↑ «Museum.TV / Call signs» (en anglès). Museum of Broadcast Communications (MBC). Arxivat de l'original el 2016-03-14. [Consulta: 23 febrer 2018].
* ↑ «RADIO CALL LETTER» (en anglès). DEPARTMENT OF COMMERCE. BUREAU OF NAVIGATION, 09-05-1913. [Consulta: 23 febrer 2018].
# Hivern del 1882

Hivern del 1882 és un quadre de Francesc Masriera i Manovens dipositat al Museu Nacional d'Art de Catalunya a Barcelona.

## Context històric i familiar

Els joiers Masriera són una nissaga de joiers que cobreix sencers els segles xix i xx. El primer Masriera, de nom Josep, va néixer a Sant Andreu de Llavaneres el 1810. Es va establir com a joier a Barcelona l'any 1839, al carrer dels Vigatans cantonada amb el carrer de l'Argenteria, i va tindre tres fills que van treballar al costat del pare i continuaren el taller, encara que tenien altres activitats: Josep era pintor paisatgista, Francesc pintava retrats i figures, i Frederic era escultor. El 1872, els Masriera es traslladaren al carrer de Ferran, i el 1915 la joieria Masriera passà al passeig de Gràcia, on encara es troben i distribueixen les joies modernistes dissenyades per Lluís Masriera (1872-1958), fill del segon Josep.
Francesc Masriera, autor de d'aquesta pintura a l'oli sobre tela l'any 1882, va néixer el 1842 i viatjà de molt jove a París i Ginebra per a estudiar les tècniques de l'esmalt. L'any 1865 tota la família va viatjar a París i Londres, i el 1867 s'establiren tot l'any a París. Aquests viatges a l'estranger, que Francesc sovintejà més endavant, formaren el cosmopolitisme visual que caracteritza la seua obra, molt propera a les de Meissonier i Stevens, i, naturalment, a la de Fortuny. Com en l'obra d'aquests pintors, abunden en la de Francesc Masriera els temes orientalistes i la visió intimista de figures de noies nord-africanes.

## Descripció

Aquesta pintura a l'oli sobre tela de 79 cm × 62 cm i de clara adscripció al realisme anecdòtic representa una noia abillada segons la moda de l'època amb uns maniguets que la protegeixen del fred de l'hivern. Obtingué un gran èxit de crítica i públic des que s'exposà el març del 1882 a la Sala Parés de Barcelona. Immediatament fou exhibida a Madrid i a diverses exposicions, entre elles a la Universal de Barcelona del 1888. A tot arreu l'acompanyà l'èxit, i la seua difusió fotogràfica a les revistes d'art europees motivà imitacions diverses, entre les quals destaca la del pintor rus Vladimir Makovsky, avui al museu de Kherson (Ucraïna), pintada l'any 1884.

## Referències

* 1 2 3 4 Barral, Xavier i Vicens, Francesc, 2002. 100 Obres de Pintura Catalana. Editorial Pòrtic, Barcelona. ISBN 8473067908. Pàgs. 150-151.
* 1 2 Museu Nacional d'Art de Catalunya (català)

## Enllaços externs

* 1000 Museums Arxivat 2015-12-22 a Wayback Machine. (anglès)
# Mandane (desambiguació)

«Mandane» té aquests significats:
* Mandane fou una ciutat de Cilícia.
* Princesa Mandane esposa de Cambises I d'Anshan.
# Festa del Peix

La Festa del Peix va ser una celebració de caràcter festiu creada a principis del segle XX pel veterinari Francesc Darder i Llimona amb la intenció de repoblar diferents rius i estanys de Catalunya. La primera prova es va dur a terme a l'Estany de Banyoles l'any 1910. La festa consistia en el llançament d'alevins a l'aigua per part de les criatures mentre que diversos treballadors del Parc Zoològic de Barcelona llençaven milers d'exemplars transportats en aquaris. Paral·lelament al llançament de peixos a l'aigua, la festa es podia acompanyar d'altres elements. Així per exemple, a la Festa del Peix de Banyoles de l'any 1910, es va realitzar un cercavila que es va iniciar a la Casa Consistorial i es va dirigir fins a l'Estany i també es va fer coincidir amb una exposició de piscicultura a l'edifici de les escoles, edifici on cinc anys més tard seria inaugurat el Museu Darder.
L'any 1910 es van distribuir gratuïtament un total de 45407 exemplars de peixos provinents del laboratori Ictiogènic que Francesc Darder havia inaugurat al Parc Zoològic, del qual n'era director. Aquests exemplars es van distribuir en diverses Festes del Peix, tant a Terrassa, Roda de Ter (1913), Girona, Castellterçol, Ripoll, Capellades, Santa Perpètua, Banyoles i Cardona.
L'èxit de la celebració va animar-ne diverses rèpliques durant uns quants anys tant a Banyoles com a d'altres poblacions com Terrassa o Manresa. En el cas de Banyoles es té registre de l'alliberament de peixos a l'Estany en el marc de la Festa del Peix fins a l'any 1920 tot i que des de 1911 no formava part de cap acte festiu. A partir de 1980, a més, el record de la celebració va caure completament en l'oblit.

## Referències

* ↑ «La Festa del Peix a Banyoles el 1910, una recerca documental i fotogràfica.». [Consulta: 15 desembre 2016].

## Bibliografia

* Diversos Autors. Museu Darder: 80 anys a Banyoles (1998). Ed. Museu Darder i Amics dels Museus de Banyoles. pàg. 5